**§ 46.** **ՔԱՂԱՔՆԵՐԻ ՏԻՊԵՐԸ**

**(համակցված դաս)**

**Ուսուցիչ \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |
| --- |
| Առարկան - Աշխարհագրություն |
| Դասարանը – 10-րդ | Ուստարի – 2021-2022 | Կիսամյակը – 1-ին |
| Թեման | **ՔԱՂԱՔՆԵՐԻ ՏԻՊԵՐԸ** |
| Դասի նպատակը | Սովորողների մոտ ձևավորել գիտելիքներ և հմտություններ քաղաքների դասակարգման և խմբավորման, քաղաքների տիպերի ու կայուն քաղաքների վերաբերյալ:Զարգացնել սովորողների ճանաչողական, տրամաբանական և վերլուծական կարողությունները: Նպաստել միջանձնային հաղորդակցության մշակույթի ձևավորմանը խմբային աշխատանքի կազմակերպման միջոցով: |
| Վերջնարդյունքները | Արդյունքում սովորողը պետք է կարողանա՝*դասակարգել և խմբավորել* քաղաքներ՝ ըստ որակական ու քանակական հատկանիշների, *առանձնացնել* քաղաքները՝ ըստ տարածաշրջանային տիպերի,*բնորոշել* կայուն քաղաքը: |
| Ընդհանրական խաչվող հասկացությունները | *Համակարգեր և համակարգերի մոդելներ*Տարաբնակեցման ձևերն ու քաղաքների հատակագծային մոդելները: Կայուն քաղաք: |
| Միջառարկայական կապերը | **Հայոց լեզու -** Վերլուծել և ընկալել տարբեր բնույթի գրական հայերեն տեքստեր և հասկանալ դրանց հիմնական գաղափարը: Ձևակերպել ընտրված նպատակին, խնդիրներին և լսարանին համապատասխան գրագետ  բանավոր և գրավոր խոսք, այդ թվում՝ հրապարակային խոսք, կիրառել ոչ վերբալ հաղորդակցման տարատեսակ միջոցներ: |
| Անհրաժեշտ նյութեր, տեխնիկական միջոցներ | Դասագիրք, աշխարհի կամ որևէ երկրի ուրբանիզացման և քաղաքային տարաբնակեցման քարտեզ, քաղաքների հատակագծեր, առաջադրանքների քարտեր: |
| Ուսուցման մեթոդներ | Զրույց, մտագրոհ, դիտում, աշխատանք դասագրքով: |
| **ԴԱՍԻ ԸՆԹԱՑՔԸ** |
| **Դասի փուլերը** | **Փուլի խնդիրները** | **Ուսուցչի****գործողությունները** | **Աշակերտի գործողությունները** |
| 1. Կազմակերպչական մաս (1-2 րոպե) | Կազմակերպել դասի սկզբը։ | Ողջունում է աշակերտներին, նշում բացականերին: | Ողջունում են ուսուցչին, պատասխանում են ուսուցչի հարցերին: |
| 2. Տնային աշխատանքի ստուգում (3-4 րոպե) | Բացահայտել սովորողների մեծամասնության գիտելիքների աստիճանը, ընդհանուր մակարդակը, առկա խնդիրները: | Հարցերի միջոցով պարզում է արդյունքները, տալիս է համապատասխան բացատրություններ, ցուցումներ, պատասխանում է հարցերին: | Ներկայացնում են կատարած աշխատանքը, տալիս են հարցեր: |
| 3. Նախորդ  դասին ուսումնասիրած  նյութի ամփոփում(5-6 րոպե) | Նախապատրաստել սովորողներին նոր նյութի ընկալմանը, արդիականացնել գիտելիքներն ու կարողությունները։  | Իրականացնում է ձևավորող գնահատում՝ սովորողներին առաջադրելով փոքր թեստ կամ հարցեր է տալիս անցած թեմայից: Օրինակ՝- Ինչպե՞ս է ընթացել քաղաքների զարգացումը մինչկապիտալիստական ժամանակաշրջանում:- Ի՞նչ է ուրբանիզացումը, ե՞րբ և ի՞նչ գործոնների շնորհիվ է այն բուռն զարգացում ապրել:- Որո՞նք են ժամանակակից ուրբանիզացման հիմնական գծերը:*- Որո՞նք են ուրբանիզացման առանձնահատկությունները զարգացած և նոր զարգացող երկրներում:**- Ի՞նչ են սուբուրբանիզացումը և «կեղծ» ուրբանիզացումը: Ո՞ր երկրներին են բնորոշ:**- Ինչպե՞ս են առաջանում քաղաքային ագլոմերացիաները և մեգալոպոլիսները:**- Ի՞նչ հիմնախնդիրներ է առաջ բերում ուրբանիզացումը:*Ամփոփում է աշխատանքը, տալիս համապատասխան պարզաբանումներ: | Լրացնում են ձևավորող գնահատման թեստը և տրված պատասխանների միջոցով կատարում են ինքնագնահատում կամ պատասխանում են տրված հարցերին, լսում ուսուցչի պարզաբանումները: |
| 4. Հետաքրքրության խթանում (2 րոպե) | Պրոբլեմային իրավիճակի ստեղծում: | Սովորողներին տալիս է հետևյալ հարցը. «*Որտե՞ղ կնախընտրեիք բնակվել»*:  | Սովորողները պատասխանում են հարցերին, հիմնավորում իրենց պատասխանները: |
| 5. Դասի թեմայի և նպատակի ձևակերպում(2-3 րոպե) | Քննարկման արդյունքներից բխեցնել դասի նպատակն ու խնդիրները: | Այսօրվա դասի թեման է «Քաղաքների տիպերը»: Դասի նպատակն է ծանոթանալ քաղաքների տիպերին, սովորել՝ ինչպես կարելի է դասակարգել և խմբավորել քաղաքները: | Ուշադիր լսում են ուսուցչին, տետրում գրում են դասի թեման և նպատակը: |
| 6. Ուսումնական նյութի նախնական յուրացում(14-16 րոպե) | Ներկայացնել քաղաքների դասակարգման և խմբավորման առանձնահատկություններն ու տարածաշրջանային տիպերը:Ներմուծել «կայուն քաղաք» հասկացությունը, դրա ձևավորման անհրաժեշտությունն ու նշանակությունը:Նպաստել թիմում աշխատելու, համագործակցելու  կարողությունների զարգացմանը: | Քարտեզի օգտագործմամբ, օրինակներով  բացատրում է քաղաքների տիպերը: Դասարանը բաժանում է խմբերի, յուրաքանչյուր խմբի հանձնարարում է տարբեր տարածաշրջաններին հատուկ քաղաքների տիպերը ցույց տալ քարտեզի վրա, նշել դրանց տարբերությունները, քննարկել և գրի առնել տետրում: | Սովորողները կարդում և տետրում գրում են քաղաքների տիպերը, դրանց դասակարգման ու խմբավորման սկզբունքները:Նշում են քաղաքների ժամանակակից մարտահրավերները: |
| 7. Գիտելիքների ամրապնդում (8-10 րոպե) | Ձևավորել ձեռք բերած տեսական գիտելիքները կոնկրետ իրավիճակներում կիրառելու կարողություններ: | Ուսումնասիրված նյութն ամրապնդելու նպատակով սովորողներին հանձնարարում է ուսումնասիրել կայուն քաղաքներին վերաբերող ուսումնական նյութը և տետրում գրել հետևյալ հարցերի պատասխանները.*- Ո՞ր հարթությունների մեջ են գտնվում քաղաքների կայունության չափանիշները:**- Որո՞նք են «Կայուն քաղաքի» թիրախները՝ ըստ ՄԱԿ-ի Կայուն զարգացման նպատակների:**- Որո՞նք են «Կայուն քաղաքի» նպատակները:**- Որո՞նք են կայուն զարգացման նպատակների նվաճման համար «խելացի» և «կայուն» քաղաքների չափանիշները:**- Ո՞րն է «Կանաչ» և «Խելացի» քաղաքների գաղափարական միասնությունը:**- Ինչպիսի՞ն է «Խելացի քաղաքի» գործունեությունը՝ վերից վար և վարից վեր:* | Սովորողները կատարում են տրված առաջադրանքը:  |
| 8. Տնային հանձնարարություն(2 րոպե) | Ներկայացնել տնային առաջադրանքը (ընտրում է ուսուցիչը): | Հանձնարարում է տանն ընթերցել դասագրքի 11-րդ պարագրաֆը, պատասխանել պարագրաֆի վերջում բերված 1-7-րդ հարցերին, լուծել գործնական առաջադրանքի 1-5-րդ խնդիրները: Տրվում են նաև առաջադրանքներ, որոնք սովորողները կարող են կատարել ըստ ցանկության: Օրինակ. «Պարզեք ձեր բնակավայրի տարաբնակեցման ձևը»: | Գրանցում են հանձնարարությունները: |
| 9. Անդրադարձ(2-3 րոպե) | Ամփոփել դասը՝ համացանցից ընտրված կայոն քաղաքների առանձին հատվածների լուսանկարները մեկնաբանելով: | Սովորողներին տրվում են հետևյալ հարցերը.- Ո՞րն էր դասի թեման:- Ի՞նչ նոր բան իմացաք:- Ի՞նչն էր առավել դժվար ձեզ համար: | Պատասխանում են տրվող հարցերին, ներկայացնում առաջարկություններ: |